"ukwahlulelwa kwabalungile sekuqalile. ngabe unkulunkulu usazoba umhlatshelo wesono wabantu? ngabe unkulunkulu usazophinde elaphe abantu futhi? ngabe unkulunkulu akanalo igunya elingaphezulu kwaleli? iqembu labantu seliphelelisiwe, futhi sebengaphambi kwesihlalo sobukhosi. ngabe usazokhipha amadimoni aphilise abagulayo? ngabe lokhu akusikho okwakudala? ngabe ubufakazi buzoba khona uma kuqhubeka kanje? unkulunkulu wabethelwa esiphambanweni kanye, ngakho--ke ngabe uzobethelwa ingunaphakade? njengoba akhipha amadimoni kanye, ngabe usezowakhipha ingunaphakade? ngabe lokhu akukhona ukuhlambalaza? inkathi iqhubekela phambili kuphela uma umsebenzi wesigaba ungaphezulu kwesigaba esedlule. kuzobe sekufika izinsuku zokugcina, kanti nesikhathi sizofika lapho inkathi izophethwa khona. abantu abaphokophelela iqiniso kumele benze isiqiniseko sokuthi imibono yabo icacile. lesi yisona sesekelo. njalo uma ngikhuluma nani ngemibono, ngihlale ngibona ukuthi izinkophe zabanye abantu ziyalala babe nokozela, bengafuni ukulalela. abanye babuza ukuthi: “kungani ungalalele?” athi, “lokhu akuyisizi impilo yami noma ukungena kwami eqinisweni.” uma ngingakhulumi ngezindlela zokwenza, ngikhuluma ngomsebenzi, uthi, “uma uqala ukhuluma ngomsebenzi ngivele ngifikelwe ubuthongo.” manje sengiqala ukukhuluma ngezindlela zokwenza, bese eqala ukuqaphela. ngaphinda ngaqala ukukhuluma ngomsebenzi, aphinde angalaleli. niyazi ukuthi yini manje okumele nihlonyiswe ngayo? okunye kwakho imibono ngomsebenzi, okunye ukwenza kwenu. kumele ukubambe kokubili lokhu. uma ungenayo imibono njengoba ufisa ukuqhubekela phambili empilweni, kusho ukuthi awunaso isesekelo. uma unezindlela zokwenza kuphela kodwa ungenawo umbono, futhi ungawuqondi umsebenzi walo lonke uhlelo lokuphatha, kusho ukuthi awunamsebenzi walutho. kumele uqonde amaqiniso ngokuba nombono, amaqiniso aqondene nokwenza, kumele uthole izindlela ezifanele zokwenza uma usuziqonda; kumele wenze ngokwamazwi, ungene ngokwemibandela yakho. imibono isona sesekelo, uma ungakunaki lokhu, angeke ukwazi ukubambelela kuze kube sekugcineni. uma uhlangabezana nale ndlela, uzonhlanhlatha noma uwe bese uyahluleka. angeke uphumelele! abantu abangenayo imibono emikhulu njengesesekelo sabo bazohluleka bangaphumeleli. angeke ukwazi ukuma uqine! ngabe uyazi ukuthi kuyini ukukholelwa kunkulunkulu? ngabe uyazi ukuthi kuyini ukulandela unkulunkulu? ngaphandle kwemibono, ungahamba kuyiphi indlela? emsebenzini wanamuhla, uma ungenayo imibono angeke ukwazi ukupheleliswa. ukholelwa kubani? kungani ukholelwa kuye? kungani umlandela? ngabe ukholelwa ngoba kuwumdlalo othile nje? ngabe impilo yakho uyiphethe sengathi into yokudlala nje? unkulunkulu wanamuhla ungumbono omkhulu. kungakanani okwaziyo kuye? usubone okungakanani kwakhe? usumbonile unkulunkulu wanamuhla, ngabe isesekelo senkolo yakho kunkulunkulu sivikelekile? ngabe ucabanga ukuthi inqobo nje uma ulandela kule ndlela enodaka, uzothola insindiso? ngabe ucabanga ukuthi ungakwazi ukubamba inhlanzi emanzini adungekile? ngabe kulula kanjalo? mingaki imibono yenu ngalokhu unkulunkulu wanamuhla akushoyo eseniyibeke phansi? ngabe unawo umbono kankulunkulu wanamuhla? ngabe yikuphi okuqondayo ngonkulunkulu wanamuhla? uhlala ucabanga ukuthi ngokulandela nje uzomthola, ukuthi ngokumbona uzomthola yena, [a] nokuthi akekho ozokunyakazisa. ungacabangi ukuthi ukulandela unkulunkulu kulula. okubalulekile ukuthi kumele umazi, kumele wazi umsebenzi wakhe, futhi kumele ufise ukubekezelela ubunzima ngenxa yakhe, ube nesifiso sokupheleliswa nguye. lona ngumbono okumele ube nawo. angeke kulunge uma uhlala ucabanga ukuthokozela umusa! ungacabangi ukuthi unkulunkulu ukhona ukuze abantu bathokoze nje, nokunika abantu umusa. ucabange okungekona! uma umuntu engeke abeke impilo yakhe engcupheni ukuze alandele, uma umuntu engeke ashiye konke okwezwe ukuze alandele, kusho ukuthi ngeke akwazi ukulandela kuze kube sekugcineni! kumele ube nemibono ibe yisesekelo sakho. uma usuku lokuthi wehlelwe inhlekelele, kumele wenzenjani? uyobe usakwazi ukulandela? ungasho kalula nje ukuthi uzokwazi ukulandela kuze kube sekupheleni. kumele uqale uvule amehlo akho ubone ukuthi sithini isikhathi samanje. yize manje nifana nezinsika zethempeli, kuzofika isikhathi lapho izinsika zizodliwa yimihlwa, okuzokwenza ithempeli liwe, ngoba njengamanje miningi imibono eniyintulayo. enikunakile umhlaba wenu nje omncane, anazi nokuthi iyiphi indlela ethembekile, indlela efanele yokufuna. aniwunakile umbono womsebenzi wanamuhla, futhi anizibekile lezi zinto ezinhliziyweni zenu. ngabe senike nakucabanga ukuthi ngelinye ilanga unkulunkulu wenu uyonifaka ezindaweni eningazazi? niyalucabanga usuku engiyonemuka konke ngalo, niyoba yini? ngabe amandla enu ngalelo langa ayofana namanje? ngabe ukholo lwenu luyobuye lube khona? ekulandeleni unkulunkulu kumele wazi lo mbono omkhulu “ongunkulunkulu.” lolu udaba olubaluleke kakhulu. okunye futhi, ungacabangi ukuthi ukuhlukana nabantu basemhlabeni ukuze ungcweliswe lokho kukwenza umndeni kankulunkulu. namuhla unkulunkulu uqobo lwakhe osebenzayo phakathi kwezidalwa. unkulunkulu oze phakathi kwezidalwa ukuzokwenza umsebenzi wakhe, hhayi ukuzokwenza imikhankaso. phakathi kwenu, akukho ngisho abambalwa abakwaziyo ukwazi ukuthi umsebenzi wanamuhla umsebenzi kankulunkulu osezulwini obe yinyama. awukho mayelana nomuntu ohamba phambili onethalente. kunalokho, kuwukusiza wena wazi ukubaluleka kokuphila komuntu, ukwazi lapho abantu beya khona, nokukusiza wazi unkulunkulu nobuyena obuphelele. kumele wazi ukuthi uyisidalwa esandleni somdali. okumele ukuqonde ukuthi okumele ukwenze nokuthi kumele umlandele kanjani unkulunkulu–ngabe lawa akuwona amaqiniso okumele niwaqonde? akuyona imibono okumele niyibone?